แจ้งเตือนภัย 17 จังหวัด เฝ้าระวังน้ำท่วมฉับพลัน น้ำป่าไหลหลาก ประชาชนติดตามข้อมูลทางราชการอย่างใกล้ชิด
กรมป้องกันและบรรเทาสาธารณภัย รายงานพื้นที่เฝ้าระวังน้ำท่วมฉับพลัน น้ำป่าไหลหลาก น้ำท่วมขัง 13 จังหวัด ภาคเหนือ ภาคกลางและภาคใต้  พื้นที่เฝ้าระวังน้ำล้นตลิ่ง น้ำท่วมขัง ภาคเหนือ จังหวัดแพร่ พิษณุโลก และจังหวัดเพชรบูรณ์ ภาคตะวันออกเฉียงเหนือ จังหวัดอุดรธานี ขอนแก่นและจังหวัดอุบลราชธานร ภาคกลาง จังหวัดอ่างทอง พระนครศรีอยุธยา และจังหวัดปราจีนบุรีขอให้ประชาชนติดตามข้อมูลข่าวสารจากทางราชการ ระวังอันตรายจากสัตว์และแมลงมีพิษ อุบัติภัยจากไฟฟ้า และเพิ่มความระมัดระวังการขับขี่พาหนะบริเวณน้ำไหลผ่านทาง สำหรับพื้นที่เฝ้าระวังดินถล่ม ภาคเหนือ จ.แม่ฮ่องสอน น่าน และพะเยา พื้นที่เสี่ยงเชิงเขาขอให้ระวังอันตรายจากดินถล่ม / ส่วนพื้นที่เฝ้าระวังระดับน้ำเพิ่มสูงขึ้น ลุ่มน้ำป่าสัก ลุ่มน้ำชี ลุ่มน้ำมูล ขอให้ระวังผลกระทบจากการเปลี่ยนแปลงของระดับน้ำที่เพิ่มสูงขึ้นและไหลเชี่ยว ประชาชนที่ได้รับความเดือดร้อนจากสถานการณ์ภัยสามารถแจ้งเหตุและขอความช่วยเหลือทางไลน์“ปภ.รับแจ้งเหตุ1784” และสายด่วนนิรภัย1784 ตลอด 24 ชั่วโมง